
I. Vispārīgā informācija

1.1. Pasūtītājs:      
Rīgas Metālapstrādes profesionālā vidusskola (turpmāk tekstā Pasūtītājs), kura īsteno 
1.1.1. valsts finansētas arodizglītības programmas: „Metālapstrāde” (atslēdznieks, virpotājs, MMA metinātājs) „Metālapstrāde” (MMA/MAG metinātājs) 
1.1.2. Pasūtītāja rekvizīti:

Adrese: Dzirnavu iela 117, Rīga, LV – 1011

Reģistrācijas Nr. 3332001360

VID reģ.Nr. :   90001256958 

Valsts Kase
Kods: TRELLV22
Konti Nr.: LV35TREL215028001900B 
Tālruņa Nr.: 67797042
1.1.4. Iepirkumu „Energoservisa pakalpojuma nodrošināšana” Rīgas Metālapstrādes profesionālā vidusskolā”  Publisko iepirkumu likuma 9. panta kārtībā organizē komisija, kas apstiprināta ar Rīgas Metālapstrādes profesionālās vidusskolas direktora 2024. gada 18.aprīļa rīkojumu Nr. 1-8/32.
1.1.5.Par iepirkuma procedūras jautājumiem un specifikācijas jautājumiem – Rīgas Metālapstrādes profesionālās vidusskolas  HYPERLINK "mailto:" direktora vietnieks L.Lazdāns, mob. 29239272; e-pasts: leonids@rmpv.lv; saimniecības vadītāja Tatjana Margitiča, e-pasts: tatjana@rmpv.lv. 

1.1.6. Iepirkuma procedūra: 
Iepirkums atbilstoši Publisko iepirkumu likuma 9. panta kārtībai.

1.1.7. Piedalīšanās iepirkumā ir Piegādātāju (fiziskā vai juridiskā persona, šādu personu apvienība jebkurā to kombinācijā), kas attiecīgi piedāvā  mācību materiālu, brīvas gribas izpausme. 

1.1.8. Pretendents (piegādātāji, kuri ir iesnieguši piedāvājumu), kurš ir reģistrēts Elektronisko iepirkumu sistēmā (turpmāk – EIS).
   3. PIEDĀVĀJUMA IESNIEGŠANAS UN ATVERŠANAS VIETA, DATUMS, LAIKS
3.1. Piedāvājumu iesniegšanas termiņš: līdz  2024.gada ____.________________________  plkst. 11.00. 

3.2. Saskaņā ar PIL 39.panta pirmo daļu, piedāvājumi ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamo Elektronisko iepirkumu sistēmas (turpmāk – EIS) e-konkursu apakšsistēmu. Ārpus EIS e-konkursu apakšsistēmas un pēc nolikuma 3.1.punktā noteiktā termiņa iesniegtie piedāvājumi tiks atzīti par neatbilstošiem un noraidīti. 
3.3.Iesniegtie piedāvājumi tiks atvērti Rīgas Metālapstrādes profesionālā vidusskolā, Dzirnavu iela, 117, Rīgā, 115.kabinetā, 2024.gada ____.______________  plkst. 11.00. pēc piedāvājumu iesniegšanas termiņa beigām. 
3.4.Piedāvājumu atvēršana notiek izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
3.5.Iesniegto piedāvājumu Pretendents var papildināt vai grozīt līdz 3.1.punktā norādītā piedāvājuma iesniegšanas termiņa beigām.
3.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
4. INFORMĀCIJAS APMAIŅA
4.1. Visa informācija par iepirkumu ir elektroniski pieejama Elektronisko iepirkumu sistēmas interneta vietnē https://www.eis.gov.lv/EKEIS/Supplier/;
4.2. Informācijas apmaiņa starp iepirkuma komisiju, no vienas puses, un Pretendentiem, no otras puses, notiek saskaņā ar Publisko iepirkumu likuma 38.panta noteikumiem. 

4.3. Ja Piegādātājs ir rakstiski laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz 3 (trīs) darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Ieinteresēto Piegādātāju rakstiski iesniegtie jautājumi tiek publicēti Elektronisko iepirkumu sistēmas interneta vietnē https://www.eis.gov.lv/EKEIS/Supplier/.
Papildu informācija par iepirkuma procedūras dokumentos iekļautajām prasībām, kā arī izmaiņas un papildinājumi iepirkumā tiek publicēti un ir saistoši no publikācijas brīža Elektronisko iepirkumu sistēmas interneta vietnē https://www.eis.gov.lv/EKEIS/Supplier/
5. PIEDĀVĀJUMU NOFORMĒŠANA

5.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas: 

5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas Microsoft Word formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

5.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās       personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

5.2. Sagatavojot piedāvājumu, Pretendents ievēro, ka:

5.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.

5.2.2. Pretendents nedrīkst veikt izmaiņas EIS e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonas.

5.2.3. Iesniedzot piedāvājumu elektroniskā formā, Pretendents dokumentus ir tiesīgs parakstīt, izmantojot EIS piedāvāto elektronisko parakstu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.  

5.2.4. Iesniedzot piedāvājumu elektroniski, piegādātājs ir tiesīgs ar vienu drošu elektronisko parakstu vai EIS piedāvāto elektronisko parakstu parakstīt visus dokumentus kā vienu kopumu.  

5.2.5. Piedāvājuma jābūt Pretendenta vadītāja vai  pilnvarotās personas parakstītam. Gadījumā, ja piedāvājumu paraksta Pretendenta pilnvarotā persona, nepieciešams pievienot pilnvaru. 

5.2.6. Piedāvājums jāiesniedz latviešu valodā. Ja kāds dokuments ir svešvalodā, tad tam jāpievieno  apstiprināts tulkojums latviešu valodā. Par dokumentu tulkojuma atbilstību oriģinālam atbild Pretendents. 

5.2.7.Visas piedāvātās cenas jānorāda euro (EUR) ar precizitāti 2 (divas) zīmes aiz komata. 

5.2.8. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju. 

5.2.9. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.

5.2.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

5.2.11. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam. 

6. INFORMĀCIJA PAR IEPIRKUMA PRIEKŠMETU
6.1. Iepirkuma priekšmeta apraksts 

6.1.1. Iepirkuma priekšmets ir LED apgaismojuma pilna servisa pakalpojums iekštelpās, kas iekļauj sevī: esošo gaismekļu demontāžu, utilizēšanu, jaunā apgaismojuma montāžas darbus (gaismekļi, elektroinstalācija, konsoles), apgaismojuma uzturēšanu un apsaimniekošanu, tā apkopi, garantijas remontu materiāliem un darbiem, konsultācijas par apgaismojumu un tā lietošanu, kā arī pakalpojumā neparedzētu darbu izpildi (apgaismojuma atjaunošanu pēc ārējās vides radītiem bojājumiem, u.c.) par izpildītāja līdzekļiem, saskaņā ar tehnisko specifikāciju un līgumprojektu. Līguma darbība balstīta uz ESCO investīciju modeli, kas nozīmē, ka investīcijas enerģiju taupošās sistēmās nodrošina Pakalpojuma sniedzējs, kurš tās atgūst pakāpeniski visa līguma darbības laikā, identifikācijas Nr. RMPV 2024/5 atbilstoši Tehniskajai specifikācijai.
6.1.2. Galvenais CPV kods: 71340000-3  (Integrētie inženiertehniskie pakalpojumi), Papildus CPV kodi: 31500000-1 (Apgaismes ierīces un elektriskās spuldzes).
6.1.3. Piedāvājums jāiesniedz par visu Nolikuma apjomu.
6.2. Līguma priekšmeta piegādes vieta un laiks:

Rīgas Metālapstrādes profesionālā vidusskola, Dzirnavu ielā 117, Rīgā.  

Piegādes laiks - Pēc līguma spēkā stāšanās dienas, 6 (sešu) mēnešu laikā, Izpildītājs piegādā un uzstāda Apgaismojumu, vienlaicīgi demontē un utilizē esošos apgaismes elementus tehniskajā piedāvājumā norādītajos objektos un Puses savstarpēji paraksta pieņemšanas – nodošanas aktu par Pakalpojuma sniegšanas uzsākšanu un no tā brīža pakalpojuma sniegšanas termiņš ir 60 (sešdesmit) mēneši.

Paredzāma līguma summa – PIL 9. panta ietvaros – 41 999,00 EUR bez PVN.
                7.IESNIEDZAMIE DOKUMENTI

7.1. Pieteikums par piedalīšanos iepirkumā (1. pielikums).
7.2. Kvalifikācijas prasību veidlapa  (2.pielikums).

7.3. Tehniskais piedāvājums (3.pielikums).  
7.4. Tehniskā specifikācija (4.pielikums).

7.5. Finanšu piedāvājums (5.pielikums).

7.6. Apliecinājums par finanšu apgrozījumu (6.pielikums).

7.7. Līguma projekts (7.pielikums)

      8.      PRETENDENTA IZSLĒGŠANAS NOSACĪJUMI

8.1. Komisija Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkuma attiecīgajā daļā, ja konstatē jebkuru no Publisko iepirkumu likuma 9.panta astotās daļas minētajiem izslēgšanas nosacījumiem.
8.2.Nolikuma 8.1.punktā noteiktā prasība ir attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība (izņemot PIL 9.panta astotās daļas 5.punktu).
8.3.Komisija pārbaudi par 8.1. un 8.2.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par plānoto līgumu un iepirkuma nolikumā noteiktajām prasībām un izraudzītajiem piedāvājuma izvēles kritērijiem būtu piešķiramas līguma slēgšanas tiesības.
8.4.Ja komisija nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja komisijas iegūtā informācija neatbilst faktiskajai situācijai. 
8.5.Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. 

9 . PRETENDENTU ATLASES DOKUMENTI UN KVALIFIKĀCIJAS PRASĪBAS 
9.1. Pretendentam izvirzītās kvalifikācijas prasības ir obligātas visiem pretendentiem, kas vēlas iegūt līguma slēgšanas tiesības.

9.2. Pretendents ir reģistrēts atbilstoši normatīvo aktu prasībām.

9.3. Pretendentam iepriekšējo 3 (trīs) gadu laikā (2021., 2022., 2023., un 2024.gadā līdz piedāvājumu iesniegšanas termiņa beigām) ir pieredze vismaz 2 (divu) iepirkuma priekšmetam līdzvērtīga līguma izpildē, kura ietvaros pabeigta vismaz 250 (divi simti piecdesmit) LED iekštelpu gaismekļu  piegāde, nomaiņa, kā arī uzsākta garantijas un apkopes nodrošināšana. Pretendenta kvalifikācijas saraksts (2.pielikums) ar  2 (vienu) pozitīvām atsauksmēm no pasūtītāja vai cits līdzvērtīgs dokuments, kas apliecina iegūto pieredzi.
9.4. Pretendents līguma izpildē nodrošina sertificētu speciālistu elektroietaišu izbūves darbu vadīšanā (ar pielaidi līdz 1kV), kurš ir sertificēts atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām. (Sertificētajam speciālistam jāpiedalās iepirkuma procedūras rezultātā noslēdzamā līguma izpildē. Pretendenta kvalifikācijas saraksts (3.pielikums). Ja speciālists nav pretendents darbinieks, jāiesniedz speciālista parakstīts apliecinājums par gatavību piedalīties līguma izpildē.
9.5. Pretendenta gada vidējais finanšu apgrozījums ņemot vērā iepriekšējos trīs noslēgtos pārskata gadus, ir vismaz EUR 100 000,00  (simts tūkstoši) bez PVN. Pretendenti, kas dibināti vēlāk, apliecina, ka vidējais gada finanšu neto apgrozījums periodā kopš dibināšanas nav mazāks kā šajā punktā noteiktais. Ja piedāvājumu iesniedz personu apvienība, tad vismaz vienam no personu apvienības dalībniekiem ir šajā punktā norādītais apgrozījums. Apliecinājums par finanšu apgrozījumu (6.pielikums).
9.6. Pretendentam ir pozitīvs pašu kapitāls. Apliecinājums par finanšu apgrozījumu (6.pielikums).
9.7. Prasības Tehniskajam un Finanšu piedāvājumam
9.7.1. Pretendents, iesniedzot Tehnisko piedāvājumu un Tehnisko specifikāciju (nolikuma 3. pielikums un 4.pielikums), aizpildot attiecīgas dokumenta formas šūnas, apliecina piedāvāto preču atbilstību Tehniskajās specifikācijās noteiktajām prasībām, apstiprina tās kvalitāti, garantiju un piegādes nosacījumus. Pretendents iesniedz gaismekļu ražotāja datu lapas un akreditētas atbilstības novērtēšanas iestādes izsniegtus dokumentus (sertifikāti un pilni testēšanas pārskati). Atbilstība direktīvām un standartiem saskaņā ar Teniskajā specifikācijā izvirzītajām prasībām jāpierāda ar ražotāja CE deklarāciju, sertifikātiem un pilniem testēšanas pārskatiem, pārējās prasības pierāda ar gaismekļu datu lapām. 
9.7.2. Finanšu piedāvājuma un Tehniskā piedāvājuma cenām jābūt izteiktām euro ar divām zīmēm aiz komata, bez pievienotās vērtības nodokļa, ietverot visus spēkā esošajos normatīvajos aktos paredzētos nodokļus, nodevas un ar līguma izpildi saistītos izdevumus, tai skaitā arī transporta un piegādes izdevumus.

9.7.3. Finanšu piedāvājumus (5.pielikums).
  10. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI

10.1. Piedāvājumu noformējuma un iesniedzamo pretendentu atlases dokumentu atbilstības pārbaudi, tehniskā piedāvājuma vērtēšanu Iepirkuma komisija veic slēgtā sēdē.

10.2. Iepirkuma komisija līguma slēgšanas tiesības piešķir saimnieciski visizdevīgākajam piedāvājumam saskaņā ar vērtēšanas kritērijiem un kurš atbilst Tehniskajā specifikācijā izvirzītajām prasībām.
	Nr. pēc kārtas
	Kritērijs
	Maksimālais punktu skaits

	1.
	Piedāvāto preču efektivitātes kritērijs (Lm/W)

Šajā kritērijā tiek vērtēta piedāvāto LED gaismekļu un spuldžu efektivitāte (vidējā vērtība).

Piedāvājums, kurā “Vidējā svērtā efektivitāte” ir vislielākā, saņem 50 (piecdesmit) punktus.

Vērtēšanas algoritms: Punktu skaits = piedāvātā vidējā svērtā efektivitāte/ lielāko piedāvāto vidējo svērto efektivitāti x maksimālais punktu skaits kritērijam.

Vidējo gaismekļa un spuldžu  efektivitāti aprēķina kā svērto aritmētisko vidējo: ((gaismekļa/spuldžu  Lm/W * gaismekļu/spuldžu skaits) + (nākamā gaismekļa/spuldžu Lm/W * gaismekļu skaits) + (...)) / xxxx, kas ir kopējais gaismekļu skaits. Iegūtie punkti tiek noapaļoti līdz 2 (diviem) cipariem aiz komata.


	50

	2.
	Piedāvātā preču  “Kopējā uzstādītā LED gaismekļu jauda, t.sk. zudumi kW.

Piedāvājums, kurā “Kopējā uzstādītā LED gaismekļu jauda, t.sk. zudumi kW” ir viszemākā, saņem 50 (piecdesmit) punktus.

Vērtēšanas algoritms: Punktu skaits = ((zemākā Kopējā uzstādītā LED gaismekļu jauda, t.sk. zudumi kW”)/piedāvātā (“Kopējā uzstādītā LED gaismekļu jauda,  t.sk.zudumi kW”)) x maksimālais punktu skaits kritērijam. Iegūtie punkti tiek noapaļoti līdz 2 (diviem) cipariem aiz komata.
	50

	3.
	Piedāvātā kopējā līgumcena EUR, bez PVN 

Piedāvājums, kura “Piedāvātā kopējā līgumcena” ir viszemākā, saņem 50 (piecdesmit) punktus.

Vērtēšanas algoritms: Punktu skaits = ((zemākā piedāvātā cena)/(piedāvātā cena)) x maksimālais punktu skaits kritērijam. Iegūtie punkti tiek noapaļoti līdz 2 (diviem) cipariem aiz komata.
	50

	Kopā:
	150


10.3. Komisija piedāvājumu vērtēšanas laikā veic aritmētisko kļūdu pārbaudi Pretendentu Tehniskā piedāvājumā un Finanšu piedāvājumā. Ja komisija konstatēs aritmētisko kļūdu, komisija šīs kļūdas izlabos. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija vērā ņem veiktos labojumus.
10.5. Komisija novērtē, vai piedāvājums sagatavots atbilstoši nolikuma prasībām, vai ir iesniegti visi 7.punktā norādītie iesniedzamie dokumenti un vai ir iesniegti pretendentu atlases dokumenti atbilstoši nolikuma 9.punkta prasībām un vai atbilst pretendentam izvirzītajām kvalifikācijas prasībām. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Ja komisija konstatē, ka pretendents neatbilst kādai no Nolikumā minētajām pretendentu atlases kvalifikācijas prasībām, komisija pretendentu izslēdz no turpmākās dalības iepirkumā un tā piedāvājumu tālāk neizskata.

10.6. Komisija novērtē, vai pretendenta tehniskais piedāvājums ir iesniegts par visu apjomu un atbilst tehniskajā specifikācijā un nolikumā izvirzītajām prasībām. Piedāvājumu vērtēšanas gaitā komisija ir tiesīga pieprasīt, lai tiek izskaidrota tehniskajā piedāvājumā iekļautā informācija. Ja pretendenta piedāvājums nav iesniegts par visu apjomu, un/vai neatbilst kādai no izvirzītajām prasībām, vai pretendents nevar izskaidrot tehniskajā piedāvājumā iekļauto informāciju, komisija pretendentu izslēdz no turpmākās dalības iepirkumā un tā piedāvājumu tālāk neizskata.
10.7. Komisijai ir tiesības pieprasīt gaismekļu un spuldžu paraugus no Līguma slēgšanas tiesību ieguvušā Pretendenta. Pretendentam paraugi jāiesniedz 7 dienu laikā no dienas kad saņemta informācija par gaismekļu paraugu iesniegšanu.

10.8. Komisijai ir tiesības pieprasītos gaismekļu un spuldžu paraugus nosūtīt pārbaudēm akreditētā laboratorijā, lai pārliecinātos par kritiski svarīgo tehnisko parametru atbilstību konkursa Tehniskai specifikācijai.  Komisija var lemt par pretendenta piedāvājuma noraidīšanu kā neatbilstošu Nolikuma tehniskajām prasībām, ja izpildās kaut viens no šādiem nosacījumiem:

10.8.1. testa rezultāti gaismekļa kopējā (sistēmas) jauda (W) atšķiras no Pretendenta iesniegtajiem datiem +/-7%;

10.8.2. testa rezultāti gaismas krāsai (K) atšķiras no Pretendenta iesniegtajiem datiem +/-10%;

10.8.3. testa rezultāti kopējai Sistēmas faktiskai gaismas plūsmai, ieskaitot zudumus optikā, (Lm) atšķiras no Pretendenta iesniegtajiem datiem +/-5%. 

10.8. Ja komisijai Pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par finanšu piedāvājumā piedāvāto cenu, ievērojot Publisko iepirkumu likuma 53.pantā minētos nosacījumus.

10.7.1. Piedāvājumu vērtēšanas gaitā komisija ir tiesīga pieprasīt, lai tiek izskaidrota finanšu piedāvājumā iekļautā informācija.

10.7.2. Iepirkuma komisija nosaka saimnieciski visizdevīgāko piedāvājum, kuram būtu piešķiramas līguma slēgšanas tiesības. 

11. LĒMUMA PIEŅEMŠANA
11.1. Lai pārbaudītu, vai pretendents, kuram būtu piešķiramas iepirkuma līguma slēgšanas tiesības, un 8.2.punktā minētā persona nav izslēdzami no dalības iepirkuma attiecīgajā daļā PIL 9.panta astotās daļas minēto apstākļu dēļ, iepirkumu komisija:
11.1.1. attiecībā uz Latvijā reģistrētu vai pastāvīgi dzīvojošu pretendentu un 8.2.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju: 

a) par PIL 9.panta astotās daļas 1. un 5.punktā minētajiem faktiem – no Uzņēmumu reģistra,

b) par PIL 9.panta astotās daļas 2.punktā minēto faktu – no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta ir tiesīgs saņemt, nepieprasot pretendenta un 8.2.punktā minētās personas piekrišanu. 

11.1.2. attiecībā uz ārvalstī reģistrētu vai pastāvīgi dzīvojošu pretendentu un 8.2.punktā minēto personu pieprasa, lai pretendents termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz attiecīgās kompetentās institūcijas izziņu, kas apliecina, ka uz to un 8.2.punktā minēto personu neattiecas PIL 9.panta astotajā daļā noteiktie gadījumi. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma attiecīgajā daļā.
11.2. Atkarībā no atbilstoši nolikuma 11.1.1.punkta b) apakšpunktam veiktās pārbaudes rezultātiem komisija:

11.2.1. neizslēdz pretendentu no dalības iepirkuma attiecīgajā daļā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un 8.2.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

11.2.2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju ir konstatēts, ka tam vai 8.2.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkuma attiecīgajā daļā.
11.3. Pretendents, lai apliecinātu, ka tam un 8.2.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, nolikuma 11.2.2.punktā minētajā termiņā iesniedz:

1) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

2) pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

3) Valsts ieņēmumu dienesta vai pašvaldības kompetentās institūcijas izdota lēmuma kopija par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.

11.4.Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai 8.2.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

11.5. Iepirkumu komisija par iepirkuma uzvarētāju atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkuma attiecīgajā daļā saskaņā ar PIL 9.panta astoto daļu.
     12. PRETENDENTU INFORMĒŠANA PAR PIEŅEMTO LĒMUMU UN LĪGUMA SLĒGŠNA
12.1.Iepirkumu komisija 3 (trīs) darbdienu laikā pēc lēmuma pieņemšanas informē visus pretendentus, kas iesnieguši piedāvājumus, par pieņemto lēmumu attiecībā uz līguma slēgšanu, kā arī EIS e-konkursu apakšsistēmā šā iepirkuma sadaļā nodrošina brīvu un tiešu elektronisku pieeju iepirkumu komisijas pieņemtajam lēmumam.

12.2. Pasūtītājs slēgs līgumu ar izraudzīto pretendentu, pamatojoties uz pretendenta piedāvājumu, un saskaņā ar iepirkuma nolikuma un tehniskās specifikācijas noteikumiem un Publisko iepirkumu likumu.
12.3. Ne vēlāk kā 10 (desmit) darbdienas pēc tam, kad noslēgts iepirkuma līgums, iepirkumu komisija sagatavo un publikāciju vadības sistēmā publicē informatīvu paziņojumu par noslēgto līgumu. 
12.4. Ne vēlāk kā 10 (desmit) darbdienas pēc tam, kad stājas spēkā attiecīgais līgums vai tā grozījumi, iepirkuma komisija EIS e-konkursu apakšsistēmā šā iepirkuma sadaļā ievieto attiecīgi līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams EIS e-konkursu apakšsistēmā šā iepirkuma sadaļā vismaz visā līguma darbības laikā, bet ne mazāk kā 36 (trīsdesmit sešus) mēnešus pēc līguma spēkā stāšanās dienas.
12.5. Pretendents, kurš iesniedzis piedāvājumu iepirkumā un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
                          13. PIELIKUMI
Šim Nolikumam ir pievienoti šādi pielikumi (pievienoti atsevišķās datnēs):

1.pielikums 
Pieteikums
2. pielikums
Kvalifikācijas veidlapa 
3.pielikums 
Tehniskais piedāvājums   
4.pielikums
Tehniskā specifikācija

5.pielikums
Finanšu piedāvājums

6.pielikums
Finanšu apgrozījums

7.pielikums
Līgums 
